იოაკიმ III (კონსტანტინოპოლის პატრიარქი)
პატრიარქი იოაკიმ III დიდებული (ბერძ. Ἰωακεὶμ Γ΄ Μεγαλοπρεπής; ერისკაცობაში — ხრისტოს დევეძისი, ზოგჯერ — დევეჯი, ბერძ. Χρῆστος Δεβετζής; დ. 18 იანვარი, 1834, ვაფეოხორია, კონსტანტინოპოლის ახლოს, ოსმალეთის იმპერია — გ. 13 ნოემბერი, 1912, კონსტანტინოპოლი, ოსმალეთის იმპერია) — კონსტანტინოპოლის მართლმადიდებელი ეკლესიის მეთაური. ორგზის პატრიარქი: 1878–1884 და 1901–1912 წლებში. სარგებლობდა რუსეთის ხელისუფლების მხარდაჭერით და რუსეთის მართლმადიდებელი ეკლესიის იერარქთა შორის პატივისცემით. ბერძნები „პატრიარქების კორიფეს“ უწოდებდნენ. იბრძოდა მსოფლიო პატრიარქის ეროვნული სტატუსისათვის. 1905 წლიდან სანქტ-პეტერბურგის სასულიერო აკადემიის საპატიო წევრია.